cyanic-selkie/wikianc huggingface dataset:
Nicolaus Cusanus
De docta ignorantia
Dat zweet Buch befaasst sech mam Universum, dat de Cusanus als eng Ausfalung an der Villfalt vun der Eenheet déi sech agefaalt a Gott ass. Als Konsequenz heivun ergëtt sech eng Onbegrenztheet, oder eng kontrahéiert Onendlechkeet, vum Universum. Doraus erhält hien, datt d'Welt, well se ebe praktesch onendlech ass, keen Ëmfang an och kee Mëttelpunkt kann hunn. Wann awer kee Mëttelpunkt do ass, da gëtt et am Universum och kee Punkt an deem d'Beweegung minimal ass, d. h. deen onbeweegt ass. Also kann och eis Äerd net onbeweegt am Mëttelpunkt vun der Welt stoen, wéi z. B. den Aristoteles, a mat him déi ganz Spéitantiquitéit an d'Mëttelalter, sech et geduecht hunn.
Am drëtte Buch behandelt de Cusanus de Mënsch. Dësen ass e Mikrokosmos, d. h. e vereenegt a sech déi materiell an déi geeschteg Welt. Dëst bedeit, datt eleng de Mënsch eng Mëttelpositioun tëscht der Welt a Gott, deen d'Welt transzendéiert, kann anhuelen. Mä wéi am éischte Buch gewisen, kann dat net egal wéiee Mënsch sinn, dee sou eppes fäerdeg bréngt, ma et muss e Mënsch sinn, an deem sech déi gëttlech Vernonft, d. h. de verbum Dei, inkarnéiert. Dës huet sech dem chrëschtleche Glawen no, an der Persoun vu Jesus Christus vollzunn, deen duerch d'Hierstellung vun enger "hypostatescher Unioun", d'Verbindung tëscht der Welt a Gott nees hiergestallt huet, a sou der Mënschheet den Opstig zum Gëttleche soll weisen.
D'Wierk iwwer d'docta ignorantia huet de Cusanus sengem Studiekolleg vu Padua an dem Viersëtzende vum Basler Konzil, dem Kardinol Giuliano Cesarini, zougeeegent. Am Bréif un den Cesarini um Enn vum drëtte Buch faasst de Cusanus seng Iddi nach eng Kéier zesummen: "Empfenk elo, veréierungswierdege Papp, wat ech schonn méi laang op de verschiddenste Weeër vun de Léiermeenungen ugestrengt ze fanne probéiert hunn, awer net éischter konnt fannen, éiert ech op menger Réckrees aus Griicheland um Wee iwwer d'Mier dohi komm sinn - menger Meenung no duerch e Cado vum Himmel vum Papp vun de Liichter, vun deem all Guddes ginn ass -, dat Onbegräfflecht an enger net begräiffender Weis a beléierter Onwessenheet z'erfaassen am Iwwerwannen (per transcensum) vun den onvergängleche Wourechten, déi dem mënschleche Wëssen nëmmen erkennbar sinn." D'Réckrees, op déi den Nicolaus hei uspillt, ass d'Rees vu Konstantinopel zeréck an Italie mat der griichescher Delegatioun am Kader vu senger diplomatescher Missioun am Virfeld vum Uniounskonzil.
Historesch-kritesch Editioun
Nicolai de Cusa opera omnia. Dës Editioun ëmfaasst déi philosophesch, theologesch, mathematesch, staats- a kierchpolitesch Schëften an all déi 293 Priedegten, déi erhale sinn. Virgesi sinn eng 20 Bänn. Kënnt beim Felix Meiner Verlag eraus am Optrag vun der Heidelberger Akademie der Wissenschaften.
Robert Weber
De Robert Weber, gebuer de 5. Mäerz 1955 zu Diddeleng, ass e lëtzebuergesche Gewerkschaftler a Politiker (CSV).
Hie war vun 1996 bis den 3. Oktober 2011 President vum LCGB.
Vun 1997 bis 2000 war hie President vum Conseil économique et social.
Bei de Chamberwale vum 7. Juni 2009 gouf hien zum Deputéierte fir de Südbezierk gewielt. Nodeem e bei de Chamberwale vum 20. Oktober 2013 net méi erëmgewielt gouf, huet hie sech aus der Politik zeréckgezunn.
Obeler
Obeler ass eng Uertschaft an der Gemeng Beetebuerg.
Et ass en typescht Bauerenduerf mat groussen Häff, déi praktesch all restauréiert goufen, an et läit an der Gewan am Norde vu Beetebuerg, a südlech vum Beetebuergerbësch.
Am Deel Presidentebësch huet eng kleng Baach hir Quellen déi fir d'éischt dräi Weiere fiddert, de Presidenteweier de Pënteweier an den Ditchesweier, fir da laanscht Uertschaft weider op Fenneng ze lafe wou se vu lénks an d'Uelzecht leeft.
Déi héchst Plaz vun der Uertschaft ass am Presidentebësch mat 333 m op der Grenz mat Leideleng, an déi déifst ass am Dall vun der Baach op der Sektiounsgrenz mat Fenneng op 275,5 m.
Prunelli (Floss)
De Prunelli ass e Küstestroum am Departement Corse-du-Sud, deen an d'Mëttelmier leeft.
Wäissen Zwerg
E Wäissen Zwerg ass e relativ klenge Stär a representéiert déi lescht Entwécklungsphas vun engem Stär, deen nom Verbrauch vu sengem Kärbrennstoff manner wéi 1,44 Sonnemassen huet.
Prunelli (Floss)
De Prunelli huet seng Quell am Séi vu Vitalacca op enger Héicht vu 1.750 Meter, an no engem Laf vu ronn 44 km leeft en am am Golf vun Ajaccio an d'Mier.
Wäissen Zwerg
En entwéckelt sech aus engem Roude Ris, dee seng baussenzeg Ëmmantelung ofgestouss huet, soudatt säi waarme Kär zeréckbleift.
Nacher Strooss
Nacher Strooss ass eng Uertschaft an de Gemenge Géisdref a Wolz. Se läit um CR321 a grenzt am Westen direkt un d'Uertschaft Nacher.
Prunelli (Floss)
Ronn 200 Meter éier de Prunelli an d'Mier leeft, kritt en nach d'Waasser vun der Gravona dobäi. Deen Zesummelaf ass tëscht dem Fluchhafe vun Ajaccio an dem Tuerm vu Captitello.
Wäissen Zwerg
Bei enger Mass tëscht 1,44 an 3 Sonnemassen entsteet dann en Neutronestär, doriwwer e Schwarzt Lach.
Charakteristiken
Wäiss Zwergen hunn nëmmen en Duerchmiesser vun e puer dausend bis ongeféier zéngdausend Kilometer, sinn also mat hirer Gréisst vergläichbar mat eiser Äerd. Hir Uewerflächentemperatur huet ufanks tëscht 10.000 an 100.000 Kelvin, wat hir wäiss Faarf ervirbréngt.
Well si awer keng Energiequell méi hunn, kille si uschléissend lues of an enden no ville Milliarde Joren als Schwaarzen Zwerg.
Déi meescht Wäiss Zwerge bestinn am Kär zum gréissten Deel aus Kuelestoff a Sauerstoff, déi duerch Kärfusioun entstane sinn. D'Dicht ass dobäi ongeféier eng Tonn pro Kubikzentimeter. Ënner dësem Drock ass de Gas an engem Zoustand, deen als anormal bezeechent gëtt.
E Wäissen Zwerg gëtt duerch Kräfte stabiliséiert, déi eng Suite vum Pauli-Prinzip sinn. Duerno kënne maximal zwéin Elektrone vum Stäreplasma am selwechten energeteschen Zoustand sinn (kuckt Anormal Matière). Als Folleg vun der Quantemechanik maachen déi méiglech Energiezoustänn eng Leeder, bei deenen den Ofstand vun de Sprëss bei manner Stärevolumen wiest.
Well d'Zoustänn vum ënneschtem Enn vun der Leeder all besat sinn, muss bei enger Kompressioun den Elektronen um ieweschten Enn vun der Leeder Energie zougefouert ginn. Déi Phenomer féieren zu engem Géigendrock, deen dem Gravitatiounsdrock standhale kann. Wann d'Mass vum Virleeferstär méi grouss ass wéi 1,44 Sonnemassen, d'Chandrasekhar-Grenz, dann ass kee Gläichgewiicht méiglech, an de Stär fält weider zesummen zu engem Neutronestär oder zu engem Schwaarze Lach.
Dol
Dol ass eng Uertschaft an der Gemeng Géisdref.
Bischkek
Bischkek (op Kirgisesch Бишкек/Bişkek) ass d'Haaptstad a gläichzäiteg de politeschen, wirtschaftlechen a kulturelle Mëttelpunkt vu Kirgisistan.
Dol
Geographie
Dol läit op engem Plateau op enger Héicht vu 490 m De Waassertuerm zu Dol beliwwert d'Dierfer Dol, Géisdref, Nacher, Boukels a Masseler mat Drénkwaasser.
Geschicht
Dol, dat deemools dem Walther Ritter, dem Här vu Wolz gehéiert huet, gouf den 23. Abrëll 1406 fir d'éischt an engem Dokument ernimmt. Virdru war déi ganz Géigend am Besëtz vum Äerzbeschof vun Tréier. Den Äerzbeschof Balduin vun Tréier huet se dem Arnold IV., Buerghär von der Veltz, gestuerwen 1343, iwwerdroen. Duerch säi Bestietnes mat der Jutta von Wiltz koum dësen an d'Famill vum Walther Ritter, déi him dunn déi Uertschaften, déi an der Géigend louchen, verkaaft huet. De Verkafsakt, datéiert op de 27. Juli 1310, ass am Dokument enthalen, dat uewen ernimmt gouf.
Am Dezember 1944 goufen zu Dol eng Trupp vun 9 amerikaneschen Zaldote vun däitschen Truppen iwwerrascht an ënner Artilleriebeschoss geholl. D'Amerikaner hu sech an en Haus zeréckgezunn a waren decidéiert sech net z'erginn. No laangem Geschéiss ware 5 Gi's blesséiert, an 1 war gefall. Eng däitsch Infantriesattack gouf mat enger Jerrycan déi a Brand gestach gouf, a mat Handgranaten ofgewiert. Zwéin Däitscher déi et fäerdegbruecht hate bis an d'Haus ze komme goufe mat der Bajonett onschiedlech gemaach. No véier Stonnen haardem Kampf waren nach just 3 Amerikaner net blesséiert. Déi hu wéi se keng eege Munitioun méi haten, mat de Waffe vun den Däitsche weidergekämpft. Schliisslech hunn déi Däitsch opginn, a 25 Gefaange goufe gemaach, déi meescht ware blesséiert, an d'Wehrmacht hat eelef Doudeger.
Déi amerikanesch Sektioun stoung ënner dem Kommando vum Staff Sergeant Day G. Turner dee fir déi Aktioun d'Medal of Honor krut. Hien ass den 8. Februar 1945 gefall. Den Day G. Turner, deen zu der 319. Infantriedivisioun gehéiert huet, läit um Amerikaneschen Zaldotekierfecht zu Hamm begruewen. (Abt. E, Rei 10, Graf 72)
De Schoulkomplex an d'Gebai vun de fräiwëllege Pomjeeën
Am Joer 2001 koum et zum éischte Spuetstéch vum neie Gebai vum Précoce, Spillschoul a Pompjeeszenter.
28. Abrëll
Den '''28. Abrëll''' ass den 118. Dag (119. am Schaltjoer) vum Joer am Gregorianesche Kalenner.
Dol
Alzheimer-Foyer
An dem fréiere Primäschoulgebai an der Dälerbaach op der Nummer 1 ass haut den Alzheimer-Foyer Gënzebléi
Internetstuff
D'Internetstuff vun der Géisdrëffer Gemeng ass zu Dol an der Duerfstrooss op der Hausnummer 32.
Antonín Dvořák
Den Antonín Dvořák, gebuer den 8. September 1841 zu Nelahozeves (Prag), a gestuerwen den 1. Mee 1904 zu Prag, war en tschechesche Komponist.
Sandrine Cantoreggi
D'Sandrine Cantoreggi, gebuer den 29. Mee 1969 zu Bègles (Frankräich), ass eng lëtzebuergesch Violonistin, déi am Stater Conservatoire an am Bréisseler Conservatoire enseignéiert, an déi duerch hir vill Concerten zu Lëtzebuerg an am Ausland bekannt ass.
Staunton-Figuren
D'Staunton-Figuren sinn e Saz Schachfiguren vun enger bestëmmter Form, déi no dem brittesche Schachmeeschter Howard Staunton benannt sinn. Se goufen ëm 1835 vum Englänner Nathaniel Cook, engem Bekannte vum Staunton, entworf. En anert Zenario geet dovun aus, datt den ursprénglechen Entworf vum Cook sengem Schwoer, dem Konschthandwierker John Jaques, kënnt.
De Cook huet jiddefalls d'Muster den 1. Mäerz 1849 registréiere gelooss. Den Design gouf vum Staunton am The Illustrated London News gelueft. Dräi Joer méi spéit krut de Figuresaz den Numm vum berüümte Schachmeeschter.
Fabienne Gaul
D'Fabienne Gaul, gebuer den 22. September 1978 an der Stad Lëtzebuerg, ass eng lëtzebuergesch CSV-Politikerin.
Den 10. Februar 2009 ass si als Deputéierten an d'Chamber nogerutscht, wou si d'Marie-Thérèse Gantenbein-Koullen ersat huet. E puer Méint duerno, bei de Chamberwale vum 7. Juni 2009, gouf si net erëmgewielt.
D'Fabienne Gaul ass Duechter vum Vëlossportler Charly Gaul.
Karlheinz Stockhausen
De Karlheinz Stockhausen, gebuer den 22. August 1928 zu Mödrath, a gestuerwen de 5. Dezember 2007 zu Kürten-Kettenberg, war en däitsche Komponist, dee mat zu deenen dichtegste vun der 2. Hallschent vum 20. Joerhonnert gezielt gëtt.
Hien huet nei Weeër an der serieller Musek exploréiert, a vill mat elektronescher Musek experimentéiert.
Zu senge Wierker zielt den Operenzyklus Licht aus 7 Operen.
Hunchereng
Hunchereng ass eng Uertschaft an der Gemeng Beetebuerg.
Aus dem fréiere Kierchenduerf huet sech mat der Zäit e Reienduerf op béide Säite vun der Dräikantonstrooss entwéckelt.
Geschicht
D'Häre vun Hunchereng stamen aus enger Niewelinn vun den Häre vu Roudemaacher. Hir Buerg war wuel eng Tuermhiwwelbuerg, déi 1236 fir d'éischt ernimmt gouf, a vun där et haut just nach Hiwwelreschter op enger Plaz tëscht der Millen an den Eisebunnsschinne gëtt.
De Johann vun Hunchereng war ee vun deenen déi de fofzéngjärege Lëtzebuerger Grof Karel, de spéidere Keeser Karel IV., uganks 1331 an Ueweritalie begleet hunn, wou en e lëtzebuergeschen Herrschaftskomplex erriichte wollt.
De 16. Juni 1367 gëtt den Theoderich/Dietrich vun Hunchereng fir d'éischte Kéier als Ritterriichter ernimmt.
Gouschteng
Gouschteng, ass eng lëtzebuergesch Uertschaft an der Gemeng Fluessweiler.
Simmer
Simmer ass eng Uertschaft an der Gemeng Habscht, am Kanton Capellen.
Gouschteng
Déi Gouschtenger hunn d' Spëtznimm Bounepatscherten, Gouschténger Bënner, Bounefizen oder Houferthënner.
Simmer
Geschicht
Bis Enn 2017 war Simmer den Haaptuert vun der Gemeng Simmer. Op den 1. Januar 2018 ass dës mat der Gemeng Habscht fusionéiert.
Méchelskierch vu Miersch
D'Méchelskierch vu Miersch ass eng kathoulesch Kierch déi zur Par Miersch Saint-François, zum Dekanat Zentrum an zu der Gemeng Miersch gehéiert.
De Patréiner ass den hellege Méchel, deem säi Fest den 29. September gefeiert gëtt.
D'Kierch steet op der Kräizung vun der Rue Nicolas Welter, dem CR102 mat der Place de l'église an ass d'Nofollgerin vun enger Kierch déi op der Méchelsplaz stoung a vun där nach de Klackentuerm stoe bliwwen ass.
Gouschteng
Geographie
Gouschteng läit an engem Säitendall vun der Musel.
Méchelskierch vu Miersch
Virun der Kierch ass de Monument aux morts zum Gedenken un d'Affer vum Zweete Weltkrich.
Zur fréierer Par Miersch hunn ausser der Méchelskierch vu Miersch och nach d'Haupeschkierch vu Recken, d'Andreaskierch vu Biereng, d'Appoloniakierch vu Rolleng an d'Willibrorduskierch vu Schëndels gehéiert.
Gouschteng
Struktur vum Duerf
Gouschteng ass eng Mëschung tëscht Ronnduerf a Stroossenduerf.
Am Zentrum vum Duerf ronderëm d'Kierch ass Gouschteng ee Ronnduerf, wat ee virun allem vun deene liicht gekrëmmte Stroossen erkennt, déi d'Kierch als Mëttelpunkt hunn. Am Duerfkär ass d'Bebauungsdicht grouss an dowéinst gëtt et hei seele Gäert bei den Haiser. Fréier haten déi meescht Haiser hir Gäert baussent dem Duerf. D'Kierch steet op der Kräizung vun de 4 Haaptstroosse wou mat der Zäit eng ëffentlech Plaz entstanen ass.
Méchelskierch vu Miersch
Geschicht
D'Molereien am Banneraum goufen tëscht 1934 an 1939 gemoolt a si vum Benediktinerbrudder Notker Heinrich Becker aus der Abtei Maria Laach, deen ënner anerem och d'Molereien an der Parkierch Diddeleng gemaach hat.
Gouschteng
Geschicht
Als eelste Bewäis fir eng Uertschaft ass ee Beil aus Steen, dee bis an d'Jongsteenzäit oder den Ufank vun der Bronzezäit zeréckgeet. Deen ass op engem Stéck no bei Gouschteng fonnt ginn.
Wärend dem 2. an 3. Joerhonnert stoung no beim haitegen Duerfkär e gallo-réimeschen Haff. Ob dësem Haff gouf, wéi op all aneren Häff vun där Zäit, Véizuucht an Akerbau bedriwwen an d'Haaptprodukter waren Uebst, Geméis, Woll, Lieder a fir d'Muselgéigend typesch de Wäin. Déi Aart a Weis fir Akerbau a Véizuucht ze bedreiwen huet bis an d'Mëttelalter an Neizäit d'Géigend markéiert.
Mat de Germanenafäll gouf de gallo-réimeschen Haff zerstéiert, wat dee fréist-méiglechen Zäitpunkt ass, wou sech d'Franken op der Plaz vum haitege Gouschteng usidele konnten. Déi Fränkesch Siidler hunn d'Leit um Härebierg begruewen, mam Gesiicht géint Oste gedréint. Mat dem Chrëschtentum awer gouf domat opgehalen an et ass ee Kierfecht an eng Kapell entstanen. Den Uertschaftsnumm mat senger Endung op –ingen (Gostingen) huet e germanesch-fränkeschen Ursprong.
Ëm 800 ernimmt en Dokument e Besëtz vun der Abtei Iechternach zou "Gottingamora" (nom Camille Wampach verweist dësen Numm op Gouschteng).
1305 gëtt an engem Dokument prezis festgehalen, wat "Goysdingin" den Tréierer Doumhären ofzeginn huet.
Nom Visitatiounsbericht vu 1570 gëtt et zou Gouschteng eng Hl. Kräizkapell.
1635 zielt Gouschteng 32 Stéit. Deenen hir Zuel ass awer, nom Feierplazeverzeechnes vu 1656, duerch Krich a Pescht, op 7 Stéit zeréckgaangen.
1800 gehéiert Gouschteng mat Beyren, Uewer- an Nidderdonwen zur Gemeng Fluessweiler.
1808 gëtt Gouschteng, dat virdrun zur Par Lenneng gehéiert huet, eng eegestänneg Par, an zwar zesumme mat de Filiale Beyren a Kapenaker.
1859/60 gëtt um fréiere Kierfecht eng nei Kierch gebaut. Dës Kierch gëtt un déi al Kapell ugebaut. D'Kierch gëtt 1897 vergréissert, et gëtt een neie Klackentuerm gebaut an den alen Tuerm e bëssche méi kleng gemaach. Doduerch huet d'Kierch déi äusser Gestalt kritt, déi se elo am Joer 2013 nach huet. An de Joren 1904 an 1905 ass d'Kierch bannendran kënschtleresch dekoréiert ginn, besonnesch duerch faarweg Glasfënsteren an duerch Fresken am Chouerraum an iwwer dem Chouerbou. No der Renovéierung vun der Kierch 1970 sinn nach just déi Fresken am Chouer erhalen; si weisen déi biblesch Gestalte Melchisedek an Abraham.
Mat der Grënnung vun engem Gesang- a Fortbildungsveräin 1871 fänkt eng Epoch un, déi am 20. Joerhonnert zou enger "Blütezeit" vun de Veräiner féiert: Cäcilieveräin, Pompjeeën, landwirtschaftleche Lokalveräin, Molkereisgenossenschaft, Raiffeisekeess, Amis de la fleur, déi dann zum "Gaart an Heem" ginn, Mandolineveräin, deen duerch eng Musek ersat gëtt, Spuerveräin, Entente des sociétés, Dëschtennisclub a Club des jeunes.
Am 2. Weltkrich hat Gouschteng munches ënner der däitscher Besatzung an hire Kollaborateuren ze leiden. 26 jonk Männer vun de Joergäng 1920 bis 1925 goufen an de Reichsarbeitsdienst agezunn. Dorënner war och ee Jong vum Kapenaker. 21 vun hinnen hunn duerno missen, als Zwangsrekrutéiert, d'Uniform vun der Wehrmacht droen. Fënnef si virdrun ënnergedaucht a fënnef anerer sinn am Laf vum Krich desertéiert a sinn och verstoppt ginn. 6 jonk Leit vu Gouschteng a Kapenaker hunn hiert Liewen un der Front verluer, 3 anerer goufe bei Krichsenn als vermësst gemellt a spéider als dout erkläert. 7 Gouschtenger (2 Männer a 5 Fraen) sinn a Schlesien ëmgesidelt ginn; 3 sinn an d'KZ komm. Ëmsiidler "deutschen Wesens" (1 Südtirouler Famill an 2 kroatesch Familljen) hunn d'Haiser vun den ëmgesidelte Famillje bis zum Krichsenn iwwerholl.
Am Joer 1955 gouf et zou Gouschteng nieft 44 landwirtschaftleche Betriber, déi och Wéngerte bewirtschaft hunn, 2 Schräinereien, jee 1 Usträicher an Handelsbetrib, 3 Wiertschaften, 3 Epicerien an 1 Bäckerei. Zanterhier huet sech d'soziologesch Struktur vum Duerf staark verännert. Am Joer 2013 gëtt et nëmmen nach 7 Wënzer- an 2 Bauerebetriber.
2006 hunn d'Pompjeescorpsen aus der Gemeng sech zou engem gemeinsame Rettungsdéngscht zesummegeschloss, dem Service d'incendie et de sauvetage de la commune de Flaxweiler (SIS Flax). Déi verschidde lokal Pompjeesveräiner besti weider als Amicallen. D'Zesummenaarbecht vun den Dierfer huet et mat sech bruecht, datt et 2013 och zou enger Fusioun vun den Dëschtennisveräiner koum. Den "DT Donwen-Wormer", den "DT Flaxweiler" an den "DT Sporting 72 Gostingen" hunn den "DT Gemeng Fluessweiler" gegrënnt.
Kuckeswäertes
Kuckeswäert ass d'Duerf selwer mä och d'Feldweeër ronderëm Gouschteng, wou ee spadséiere goe kann. Besonnesch interessant sinn d'Weeër laanscht d'Wéngerten, wou een d'Fauna an d'Flora vun den alen Dréchemauere gesi kann.
Eng Kräizegungsgrupp aus dem Joer 1814 steet an der Kapell lénks nieft der Kierch an der rue Bildgen.
An der Kierch si faarweg Fënstere vum Ufank vum 20. Joerhonnert. Si stellen d'Liewe vu Maria duer. Am Chouer gesäit ee Freske vum Gerhard Lamers iwwer d'biblesch Gestalte Melchisedek an Abraham.
Um Kierfecht erënnert ee Monument aus dem Joer 1949 un 8 Jongen, déi am Zweete Weltkrich hiert Liewe fir d'Heemecht hu misse loossen.
Ëffentlecht Liewen
Zu Gouschteng gëtt et 7 Veräiner, déi d'Liewen zu Gouschteng mat ënnerschiddleche Festivitéiten an Aktivitéite gestalten.
Dat sinn:
1967 ass d'Entente des Sociétés de Gostingen gegrënnt ginn, déi als Aufgab huet, de Veräinssall ze verwalten an d'Aktivitéite vun de Veräiner ze koordinéieren.
Canton de Pont-Saint-Esprit
De Canton de Pont-Saint-Esprit ass eng franséisch administrativ Andeelung am Arrondissement Nîmes, am Departement Gard an der Regioun Occitanie.
Constant Franssens
De Constant Franssens, gebuer de 14. Dezember 1922 zu Tienen (Belsch), a gestuerwen de 26. Abrëll 2005, war e belschen Ekonomist a Banquier.
Hien huet säi Studium vun der Economie op der Universitéit Louvain 1944 ofgeschloss.
Hien huet zu Nidderaanwen gewunnt an huet als Administrateur-délégué d'Kredietbank Luxembourg geleet. Hien huet eng bedeitend Roll an der Entwécklung vun der Lëtzebuerger Bankeplaz gespillt.
Vun 1979 bis 1981 war hie President vun der ABBL.
Vun 1993-1994 war hie President vum Rotary Club vun Esch-Uelzecht.
Éierungen a Gielercher
D'Gemeng Nidderaanwen huet hien 2003 geéiert, wéi hien 80 Joer krut
D'ABBL huet 2005, bei sengem Doud, an enger Pressenotiz un hien erënnert, a seng Verdéngschter ervirgehuewen.
Piñuécar-Gandullas
Piñuécar-Gandullas ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Piñuécar-Gandullas huet 186 Awunner (2004) op enger Fläch vun 18,17 km².
Durbuy
Durbuy ass eng Stad a Gemeng an der belscher Provënz Lëtzebuerg, déi sech aus der Fusioun am Joer 1977 vu follgenden 12 Gemengen zesummesetzt: Barvaux-sur-Ourthe, Bende, Bomal, Borlon, Durbuy, Grandhan, Heyd, Izier, Septon, Tohogne, Villers-Sainte-Gertrude, Wéris.
Zesummenhank mat Lëtzebuerg
Den Heinrich IV., Grof vu Lëtzebuerg an Namouer huet ëm 1150 d'Grofschaft Durbuy geierft, déi awer eréischt méi spéit, ënner dem Heinrich VII., definitiv u Lëtzebuerg gefall ass. 1331 huet Durbuy vum Jang de Blannen de Fräiheetsbréif kritt an huet zu de 15 Stied gehéiert déi an den ale lëtzebuergesche Stänn vertruede waren.
Duerch den Traité vu London gehéiert Durbuy zanter 1839 zur Belsch.
Zu Bouneweg erënnert eng Plaz (Place de Durbuy) un dësen Deel vun der lëtzebuergescher Geschicht.
Jumelagen
Durbuy ass jumeléiert mat:
Ernst Barlach
Den Ernst Barlach, gebuer den 2. Januar 1870 zu Wedel (Holstein) a gestuerwen de 24. Oktober 1938 zu Rostock, war en däitsche Sculpteur, Graphiker an Dichter.
Europafändel
Den Europafändel besteet aus engem Kranz vun zwielef gëllene fënnefzackege Stären, déi sech net beréieren an déi virun engem bloen (azurfaarwegen) Hannergrond duergestallt sinn.
Den Europafändel ass 1955 vum Europarot agefouert ginn. 1986 gouf e vun der Europäescher Unioun iwwerholl. Am Projet vun der Europäescher Verfassung gouf dëse Fändel als offiziellt Symbol vun der Europäescher Unioun festgehalen. Aus der Europäescher Verfassung ass awer näischt ginn, wëll Holland a Frankräich an hiren entspriechende Referenden dogéint gestëmmt hun. Dowéinst huet den Europafändel och net den entspriechende Status kritt, deen an deem Projet virgesi war. Trotzdem ass et sou datt de Fändel zu Lëtzebuerg, sou wéi an enger Rëtsch anere Länner als offiziellt Symbol benotzt gëtt, an zwar an deem Sënn datt Lëtzebuerg am Traité vu Lissabon déclaréiert huet den Europafändel als e Symbol vun der Zougehöregkeet zur Europäescher Unioun unzegesinn. Dat ass onofhängeg dovun, datt ënner anerem Frankräich a Groussbrittanien déi Declaratioun net ugeholl hunn.
Traditionell ass e Bild mat zwielef Stären d'Symbol vun der Vollkommenheet. Reng zoufälleg huet d'Zuel vun de Stären deemools, d.h. vun 1986 bis zur Erweiderung 1995, der Zuel vun den deemolege Memberstaate vun der Europäescher Unioun entsprach. D'Zuel vun de Stäre gouf zanterhier net méi geännert.
Claude Christ
De Claude Christ, gebuer de 5. Januar 1969 zu Lëtzebuerg ass e lëtzebuergesche Comiczeechner, deen ënner sengem Pseudonym Clod publizéiert. Seng Léier huet hien ënner anerem an der Belsch zu Léck op der Konschtakademie gemaach, wou hien a seng Schoulkolleegen den André Franquin an de François Walthéry heiansdo als Gaaschtprofesseren haten. Duerno huet hien ee Joer laang eng Ausbildung an den Disney-Studios zu Paräis gemaach an e Stage vun engem Mount zu New York bei Marvel.
Seng BD'e produzéiert a publizéiert hien ënner sengem eegene Label Blood Mood. Hien ass op villen auslännesche Comic-Festivallen an Däitschland, an der Belsch an a Frankräich ze begéinen an ass e reegelméissegen Invité um Comicfestival zu Conter. 2008 hueet en un der San Diego Comic Convention an de Vereenegte Staaten deelgeholl. De Moment schafft de Claude Christ als Landschaftsgäertner.
Wierker
ënner dem "Blood Mood" Label:
ënner dem "Ni Rei" Label:
Barnard Galaxis
D'Barnard Galaxis (och bekannt als NGC 6822 an IC 4895) ass eng +8,7 mag hell elliptesch an irregulär Zwerggalaxis mat enger Flächenausdehnung vu 15,5' × 13,5' am Stärebild Sagittarius. Den Numm vun dësem Objet kënnt vu sengem Entdecker, dem Edward Emerson Barnard, deen d'Galaxis am Joer 1884 fonnt huet. D'Galaxis ass Member vun der Lokaler Grupp an huet en Ofstand vu ronn 1,6 Millioune Liichtjoer.
Obwuel d'Barnard Galaxis zu de 50 hellste Galaxien um Himmel gehéiert, ass si wéinst hirer klenger Flächenhellegkeet an hirer südlecher Positioun a Mëtteleuropa schwéier ze gesinn.
Fjodor Michailowitsch Dostojewski
De Fjodor Michailowitsch Dostojewski (Фёдор Михайлович Достоевский), gebuer den 11. November 1821 zu Moskau a gestuerwen den 9. Februar 1881 zu Sankt Péitersbuerg, war e russesche Schrëftsteller.
A senge Bicher schreift en dacks iwwer Personnagen déi an ärmleche Verhältnesser liewen, an och soss an enger Kris stiechen. E liwwert doduerch sou munnech déif Asiichten an d'mënschlech Psychologie, grad wéi gutt Analyse vun der politescher, sozialer a spiritueller Situatioun a Russland zu senger Zäit.
Zack
Zack ass e Begrëff, deen e puer Bedeitungen huet:
Michel Maquil
De Michel Maquil, 1950 zu Esch-Uelzecht gebuer, ass e lëtzebuergeschen Ekonomist. Hie war vun 1987 bis Abrëll 2012 Generaldirekter vun der Bourse vu Lëtzebuerg.
Fjodor Michailowitsch Dostojewski
Seng bekanntst Wierker si wuel:
Michel Maquil
De Michel Maquil huet 1970 seng Première (C latine) am Athénée de Luxembourg gemaach an dunn zu Louvain-la-Neuve Ekonomie studéiert.
Hien huet seng ganz berufflech Carrière bei der Société de la Bourse de Luxembourg gemaach, wou hien 1974 seng éischt Plaz untrëtt. 1982 gouf hie Sous-Direkter genannt an 1987 Direkter an domat éischte Mann vun der Gesellschaft. 2001 kritt hien den Titel vum President vum Direktiounscomité.
An d'Zäit vum Michel Maquil senger Direktioun fält virun allem den informateschen Developpement vun der Bourse genee sou wéi d'Entwécklung vun neie Servicer ronderëm d'Informatiounen iwwer Finanzproduiten. De Michel Maquil war President vum Verwaltungsrot vu Finesti, enger Filial vun der Bourse déi op Finanzinformatiounen iwwer Investmentfonge spezialiséiert ass.
De Michel Maquil war och a verschiddenen Organer vun der Finanzplaz aktiv a war President vun der Associatioun PROFIL. Hie war sou d'dreiwend Kraaft hanner den éischten Editioune vum Luxembourg Financial Forum 2005 an 2007.
De Michel Maquil ass bestuet a Papp vun dräi Kanner.
Näerzeng
Näerzeng ass eng Uertschaft an der Gemeng Beetebuerg.
Nopeschdierfer
Biergem - Schëffleng - Hunchereng - Keel -Diddeleng
Verkéier an Transport
Chemin repris CR164
Chemin repris CR165
CFL-Linn 60 a Richtung Rodange an Esch/Uelzecht
CFL-Linn 60b a Richtung Rëmeleng
RGTR-Linn 307 a Richtung Beetebuerg an Esch/Uelzecht
Revue de la Jeunesse
D' Revue de la Jeunesse war eng Kannerzäitschrëft, déi vum Februar 1949 bis de Juni 1995 vum lëtzebuergesche Roude Kräiz publizéiert gouf.
Canton de Marguerittes
De Canton de Marguerittes ass eng franséisch administrativ Andeelung am Arrondissement Nîmes, am Departement Gard an der Regioun Occitanie.
Suharto
Den Haji Mohamed Suharto, gebuer den 8. Juni 1921 zu Kemusu Arga op Java, Indonesien a gestuerwen de 27. Januar 2008 zu Jakarta, war en indoneesesche Politiker a Generol, dee vun 1967 bis 1998 President vun Indonesien war.
De Suharto war Generol an huet 1965 no Protester vu lénksgeriichte Studenten an engem soit-disant Putschversuch de President Achmed Sukarno ausgeschalt. Hie gouf 1966 Regierungschef an 1967 Staatschef faisant fonction. De 27. Mäerz 1968 gouf en och offiziell President a blouf dat bis 1998.
No baussen huet de Suharto sech oppe gewisen, en huet enk mat de Vereenegte Staaten zesummegeschafft an eng liberal Wirtschaftspolitik gefouert. Innepolitesch huet e keng Oppositioun toleréiert. Eng Millioun Kommunisten a regierungsfeindlech Studente goufen ermuert, nodeem en un d'Muecht koum.
Am Suharto senger Herrschaftszäit koum et och zu der Occupatioun vun Osttimor 1975 an de Massakeren duerno, bei deenen een Drëttel vun der Bevëlkerung doutgemaach gouf.
Den 21. Mee 1998, no laange Protester vu Studenten, ass de Suharto zeréckgetrueden, neie President gouf dee vun him als Nofollger designéierte Bacharuddin Jusuf Habibie.
1999 koum de Suharto viru Geriicht, him gouf virgeworf, 571 Milliounen US-Dollar aus der Staatskeess verontreit ze hunn; aus Gesondheetsgrënn gouf de Prozess awer agestallt.
Lycée Josy-Barthel Mamer
De Lycée Josy-Barthel Mamer, kuerz LJBM, meeschtens einfach Mamer Lycée genannt, ass eng ëffentlech Secondairesschoul déi hier Dieren am September 2003, westlech vun der Stad Lëtzebuerg, um Campus Tossebierg zu Mamer opgemaach huet. D'Schoul ass nom Lëtzebuerger Liichtathlet a Politiker Josy Barthel (1927-1992) genannt, dee vu Mamer gebierteg war.
De Lycée huet eng eege Schwämm, déi wa keng Schoul ass, och fir de Public op ass, sou wéi eng eege Gare, mat där en duerch en ëffentlechen Trëppelwee vun enger 800 Meter verbonnen ass.
Am éischte Joer waren 400 Schüler ageschriwwen, an 2018 waren et der 1.208.
Historique
Mam Gesetz vum 3. August 1998 huet d'Chamber der Regierung d'Erlabnes gi fir e Lycée zu Mamer ze bauen. De Budget deen dofir virgesi war louch uganks bei 2,49 Milliarde Frang, gouf méi spéit awer op 2,72 Milliarde gehéicht.
Festival international de la bande dessinée à Contern
De Festival international de la bande dessinée à Contern ass e Comicfestival deen zanter 1994 all Joer zu Conter organiséiert gëtt.
E Comicfestival (an Däitschland heesche se "Comicbörse") ass eng traditionell Renconter tëscht den Auteuren an hire Konnen, Bewonnerer an de Comicsammler. Bei där Geleeënheet kann de Fan sech bei den Zeechner an/oder Zeenaristen eng Widmung (Dédicasse) a säi Buch, op e Blat Zeechepabeier oder a säin Dédicassenalbum maache loossen. Op de Festivale ginn och nei Bicher a Serië virgestallt, déi een da beim Festivalslibraire kafen a vun den Auteuren dédicasséire loosse kann.
De Festival international de la bande dessinée à Contern - kuerz B.D.Contern, ass sou en Event, deen zanter 1994 all Joer traditionell mat dem Ufank vun der grousser Vakanz zesummefält. Schonn no e puer Joer Existenz hat B.D.Contern internationalen Niveau erreecht an zielt haut zu de gréissten a beléiftste Comicfestivalen aus Mëtteleuropa.
Gaaschtzeechner
Nieft de reegelméissege lëtzebuergesche Gäscht zu Conter - de Roger Leiner a Lucien Czuga, den Andy Genen, de Fern Weirich, de Claude Christ an de Luke Haas, si schonn eng Rëtsch ganz prominent international Zeechner, Zeenaristen a Cartoonisten ageluede gewiescht, an e puer vun hinne komme praktësch all Joer nes erëm. Zu de prominentesten Zeechner an Zeenaristen zielen den Don Rosa, Raoul Cauvin, Dino Attanasio, Bédu, Jean-Claude Servais, Albert Weinberg, Jo El Azzara, Edouard Aidans, Bruno DiSano, Chandre, Daniel Kox, Jean-Charles Kraehn a Michel Weyland.
Canton de Lussan
De Canton de Lussan ass eng fréier franséisch administrativ Andeelung am Arrondissement Nîmes, am Departement Gard an der Regioun Occitanie.
Olympesch Wanterspiller 2006/Biathlon
Bei den XX. Olympesche Wanterspiller 2006 zu Turin goufen 10 Concoursen am Biathlon ausgedroen. Nei am Programm war d'Course mat Massestart.
All d'Concourse waren zu San Sicario an der Gemeng Cesana Torinese, eng 97 Kilometer westlech vun Turin.
Sprint (10 km)
Datum: 14. Februar 2006, 13:30 Auer
Verfollgung (12.5 km)
Datum: 18. Februar 2006, 14:30 Auer
Massestart (15 km)
Datum: 25. Februar 2006, 10:00 Auer
Eenzel (20 km)
Datum: 11. Februar 2006, 13:00 Auer
Staffel (4 x 7.5 km)
Datum: 21. Februar 2006, 12:00 Auer
Sprint (7.5 km)
Datum: 16. Februar 2006, 12:00 Auer
Massestart (12.5 km)
Datum: 25. Februar 2006, 12:00 Auer
Eenzel (15 km)
Datum: 13. Februar 2006, 12:00 Auer
Staffel (4 x 6 km)
Datum: 23. Februar 2006, 12:00 Auer
Pol Aschman
De Paul (Pol) Aschman, gebuer den 8. Februar 1921 an der Stad Lëtzebuerg, an do gestuerwen den 10. August 1990, war e lëtzebuergesche Fotojournalist a Chronist.
Hien ass virun allem bekannt wéinst senge Fotoe mat deenen hien d'Liewen an der Stad Lëtzebuerg, an och soss am Land, dokumentéiert huet.
No der Primaireschoul an der Aldringerstross an der Stad Lëtzebuerg, huet hie Secondairesstudien am Athenäum gemaach, déi duerch den Zweete Weltkrich ënnerbrach goufen.
1940 gouf hie wéinst Resistenzaktivitéite verhaft a gouf duerno als Zwangsrekrutéierte vun der däitscher Arméi an d'Sowjetunioun un d'Front geschéckt. Bei Kampfhandlunge gouf hie schwéier blesséiert. No engem Openthalt an engem Militärspidol a Polen koum hien 1945 zeréck op Lëtzebuerg.
Hien huet probéiert mat sengem Studium weiderzefueren, dat awer ouni Erfolleg. Doropshin huet hie sech an der Fotosschoul zu Vevey an der Schwäiz ageschriwwen.
1997 huet d'Stad Lëtzebuerg dem Pol Aschmann säi Fotoarchiv opkaaft, fir et an der Fotothéik vun der Stad ze konservéieren.
Hie war de Jong vum Cheemiker a Fotograf Camille Aschman Jr..
Pozuelo del Rey
Pozuelo del Rey ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
Prádena del Rincón
Prádena del Rincón ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Prádena del Rincón huet 110 Awunner (2004) op enger Fläch vun 22,45 km².
Bill
Bill ass eng Uertschaft an der Gemeng Helperknapp.
Um Bill ass den MS-Day Center vun der Lëtzebuerger Multiple Sklerose-Liga (LLSP).
Geschicht
Um Bill ass e gallo-réimeschen Tumulus.
Bis Enn 2017 war Bill Deel vun der Gemeng Béiwen-Atert. Zanter dës op den 1. Januar 2018 mat der Gemeng Tënten fusionéiert huet, gehéiert et zu der neier Gemeng Helperknapp.
29. Abrëll
Den '''29. Abrëll''' ass den 119. Dag (120. am Schaltjoer) vum Joer am Gregorianesche Kalenner.
IKOB – Museum für zeitgenössische Kunst
IKOB – Museum für zeitgenössische Kunst (fréier Internationales Kunstzentrum Ostbelgien), kuerz IKOB, ass e Musée fir zäitgenëssesch Konscht zu Eupen vun der däitschsproocheger Communautéit an der belscher Provënz Léck.
D'Gebai steet am Rotenberg op Nummer 12B.
Canton de Beaucaire
De Canton de Beaucaire ass eng franséisch administrativ Andeelung am Arrondissement Nîmes, am Departement Gard an der Regioun Occitanie.
Gare Schëffleng
D'Gare vu Schëffleng ass eng Gare op der CFL-Linn 6 tëscht der Gare Näerzeng an der Gare Esch-Uelzecht vun der Lëtzebuerger Eisebunn.
D'Linn 6 féiert vu Lëtzebuerg op Beetebuerg a vun do iwwer Näerzeng op Rëmeleng respektiv Esch-Uelzecht, vu wou et op Däitsch-Oth respektiv Rodange geet. Vu Beetebuerg féiert d'Linn 6 och nach op Diddenuewen respektiv op Wuelmereng.
D'Gare vu Schëffleng huet e gratis Park & Rail-Parking mat 118 Parkplazen a speziell Parkplaze fir Leit mat reduzéierter Mobilitéit.
Am Gebai vun der Gare sinn d'Bureaue vum Commissariat de Proximité de Schifflange vun der Police grand-ducale.
Puentes Viejas
Puentes Viejas ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Puentes Viejas huet 427 Awunner (2004) op enger Fläch vun 58,35 km².
Benediktinerabtei Klierf
D'Benediktinerabtei hellege Moritz zu Klierf gouf tëscht 1909 an 1910 am neo-romanesche Stil, nom Virbild vun der Abtei vu Cluny, gebaut. Architekt war den Hollänner Johannes Franziskus Klomp (1865-1946), dee selwechten, deen och déi Klierfer Parkierch entworf huet, déi genee déi selwecht Zäit gebaut gouf.
D'Benediktinercommunautéit vu Solesmes huet sech do niddergelooss, nodeem hiert Klouschter a Frankräich zougemaach gi war.
Verschidden Auteuren hu sech do méi oder manner laang zeréckgezunn, dorënner de Paul Claudel an den islännesche Nobelpräisdréier Halldór Kiljan Laxness.
Krichsjoren an d'Restauratioun nom Krich
1941 ass d'Abtei ënner Zwangsverwaltung vun der däitscher Besatzung komm. D'Benediktiner goufe verdriwwen an duerch verschidde Baustellen ass versicht ginn, de reliéise Charakter vum Gebai auszeläschen.
1947 sinn d'Benediktiner nees zeréckkomm an hunn d'Kierch, déi vill gelidden hat, an de Jore bis 1951 nees opgebaut.
Altorkräiz
Dat hëlze Kräiz, dat mat Gold iwwerzunn ass, staamt vum Dom Georges Saget. Et ass 1961 fir eng Christusfigur vum Sculpteur a Moler Dante Donzelli entworf ginn. D'Kräiz ass dekoréiert mat hallefronnen emailléierte Steng. D'Kräiz staamt aus den Atelierë vun der Abtei.
Sakramentskapell mam Sakramentsaltor
Den Altor mam hellege Sakrament, dee bei der Ostsäit vum nërdleche Säiteschëff steet, ass aus dem Joer 1954 a staamt vum Philippe Kaeppelin. D'Dier vum Tabernakel ass mat engem Fësch dekoréiert, e Symbol, deem seng Originne bis an d'Urkierch zeréckginn. Den Altor ass mat Sëlwerplacke gerëscht, déi mat Gold iwwerzu sinn. Um ënneschten Deel sinn Zeenen aus dem Neien Testament ze gesinn.
Säitenaltär
D'Abteikierch huet véier al Altär, déi aus dem 15. a 16. Joerhonnert stamen, an 1910 aus der Kapell vun der fréierer Jesuitteresidenz an der Stad Lëtzebuerg op Klierf bruecht goufen. Dräi weider Retabele sti bannent der Klausur.
Pieta-Altor
Op dem Säitenaltor lénks nieft dem Agank steet eng Pieta vun ëm 1400, déi vun engem Skulptuer aus Schwoben staamt.
De Marienaltor
De Marienaltor op der Nordsäit vum Queeschschëff ass den Houfert vun der Kierch. D'Holzstatu vun der Jesusmamm gouf vum Memminger Ivo Strigel geschaf.
Fënsterrosett
Déi grouss Fënsterrosett op der Westsäit ass vum Maurice Rocher a stammt aus dem Joer 1961. Ronderëm d'Kräiz an der Mëtt sinn aacht Fënstere mat Symboler: D'Sonn, de Mound an d'Stären, Weess, eng Rief an en Olivebam.
Uergel
Um Duxall steet eng Mutin-Cavaillé-Coll-Uergel mat dräi Manualer an 20 Regësteren. Op där Uergel huet den Dom Paul Benoit iwwer 50 Joer gespillt.
Si gouf den 11. Dezember 2002 als nationaalt Monument klasséiert.
Klackentuerm
De 65 Meter héijen Tuerm ass am selwechte Stil gebaut wéi déi romanesch Tierm an der Bourgogne, déi hirersäits op déi vun der Benediktinerabtei vu Cluny zeréckzeféiere sinn. Am Tuerm hänken dräi Klacken, allen dräi vun 1914:
Aner Klacken
An der Abtei gëtt et nach dräi méi kleng Klacken:
Honnertjoerfeier
Fir d'Honnertjoerfeier 2010 gouf de Banneraum vun der Abteikierch an de Joren 2008 an 2009 komplett renovéiert. D'Kierch krut fir d'éischt Kéier eng modern Buedemheizung. Dem Klackentuerm, ronderëm dee schonn e puer Joer eng Stee steet, seng Baussesteng, déi aus engem Steebroch vu Klierf stamen, musse stabiliséiert ginn.
Kuckt och
Lëscht vun den nationale Monumenter an der Gemeng Klierf
Schwongrad
E Schwongrad ass e Maschinnenelement a Form vun engem Rad.
Fir en Ausgläich fir den deelweis onreegelméissege Verlaf vum Dréimoment vun enger Aarbechts- oder Kraaftmaschinn ze fannen, ass eng Schwongmass néideg, déi der Maschinn méi e rouege Laf erlaabt. Doriwwer eraus erméiglecht d'Schwongrad, bei enger Dréibeweegung Dréienergie ze späicheren.
E Beispill vun engem Schwongrad ass d'Onrou an enger mechanescher Auer.
Shenyang
Shěnyáng (chin. 沈阳市/瀋陽市) oder Schenjang ass d'Haaptstad vun der Provënz Liaoning a läit am Nordoste vun der Volleksrepublik China.
Lang Lang
De Lang Lang, op Chineesesch 郎朗 Láng Lǎng, gebuer de 14. Juni 1982 zu Shenyang, ass e chineesesche Pianist.
Canton de Bagnols-sur-Cèze
De Canton de Bagnols-sur-Cèze ass eng franséisch administrativ Andeelung am Arrondissement Nîmes, am Departement Gard an der Regioun Occitanie.
Puebla de la Sierra
Puebla de la Sierra ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
D'Gemeng Puebla de la Sierra huet 109 Awunner (INE 2007) op enger Fläch vu 57,65 km².
Louis Capazza
De Louis Capazza gebuer de 17. Januar 1862 zu Inelaccia eng hautdesdaags doudeg Uertschaft an der Gemeng Velone-Orneto a gestuerwen den 28. Dezember 1928 zu Paräis war e franséischen Erfinder a Loftfaartpionéier.
De 14. November 1886 ass hien zesumme mam Alphonse Fondère mat dem Waremloftballong Le Gabizos vu Marseille op Korsika geflunn.
Den Depart vun deem Exploit war nomëttes géint hallwer fënnef zu Marseille op der Plaine Saint-Michel haut Jean Jaurès-Plaz, an am Ufank sollt d'Rees nëmme bis op Cassis goen. Wéi de Ballong um fënnef Auer iwwer Cassis war, a well dat Ganzt sou gutt gelaf war hunn déi zwéi Mann am Ballong decidéiert fir nach weider ze fléien. Si sinn sou iwwer La Ciotat bis op d'Héicht vun den Îles d'Hyères geflunn. Do gouf d'Loftgefier vum Mistral gepaakt deen et op d'Mier erausgedriwwen huet. No enger Rees vu fënnef an enger hallwer Stonn si se um Lieu-dit Alzelli an der Gemeng Apietto gelant. D'Noriicht vun der Landung op Korsika gouf mat enger Bréifdauf op Marseille geschéckt.
Dat selwecht Joer huet hie mat iwwer 2.000 Meter en Héichterekord mat engem Ballong opgestallt, an den 20. Oktober 1910 ass hie mat der Morning Post, engem englesche Loftschëff als Éischten iwwer den Äermelkanal geflunn.
Dem Capazza säi Konstruktiounsbrevet fir säi Loftschëff genannt Aérostat Capazza gouf zu Lëtzebuerg am Dezember 1884 ënner der Brevetsnummer 473 festgehalen.
Canton d'Aramon
De Canton d'Aramon ass eng fréier franséisch administrativ Andeelung am Arrondissement Nîmes, am Departement Gard an der Regioun Occitanie.
Sosthène Weis
De Sosthène Weis, gebuer den 29. Januar 1872 zu Mäerzeg, a gestuerwen den 28. Juli 1941 an der Stad Lëtzebuerg, war e lëtzebuergesche Moler an Architekt.
Hien ass als romantesche Postimpressionist bekannt a war e Meeschter an der Aquarell-Technik an huet sech ausgezeechent duerch seng frësch Faarwe voller Variatioun, Faarwen, déi een dreeme loossen. Seng meescht Biller huet hien tëscht 1915 an 1941 gemoolt. Seng léifst Sujete waren d'Stad Lëtzebuerg an hir Faubourgen. Et gëtt geschat datt hien eng gutt 5.000 Biller gemoolt huet.
Säi Liewen
Hie war de Jong vum François Weis, deen eng Gierwerei mat Seeërei bedriwwen huet. No senger Première am Stater Kolléisch, wou deemools de Michel Engels enseignéiert huet, huet hien um Polytechnikum zu Oochen Bauingenieur studéiert an zougläich an Architekturcourse gaangen, déi hie spéider zu München ofgeschloss huet. Zu München huet hien e puer Joer beim Architekt Hans Grässel (*1860 †1939) geschafft.
Zeréck zu Lëtzebuerg gouf hien 1905 Staatsarchitekt genannt. Vun 1920 un huet hie fir d'Arbed geschafft, wou e sech haaptsächlech ëm de Bau vu Sozialwunnenge gekëmmert huet.
1902 huet hie sech mat der Marie Pütz bestuet, si kruten dräi Kanner
Den Aquarellist
Eng Auswiel vu sengen Aquarelle sinn an der Ofdeelung fir modern Molerei am Nationalmusée fir Geschicht a Konscht ëffentlech zougänglech.
Eech zu Kaalmes
D'Eech zu Kaalmes, déi zu de bemierkenswäerte Beem zu Lëtzebuerg gehéiert, ass eng Summereech (Quercus robur; chêne pédonculé; Stieleiche) déi am Ausgank vum Duerf, nieft der gefaasster Quell Béik (och Béick geschriwwen) steet.
Den Alter vun dëser wéineg bekannter Eech gëtt op ronn 300 Joer geschat. Zur Säit vum Duerf hin ass de Stamm vum Buedem un, bis iwwer den éischten Aascht eraus opgerass.
1980 gouf e Ëmfank op Broschthéicht vu 4,60 m gemooss. Ëm 2000 waren et 5,84 m (Duerchmiesser: 1,87 m) bei enger Héicht vu 25 m.
Dem Ëmfank no ass dëse Bam déi drëttdéckst Eech, an den aachtdéckste Bam zu Lëtzebuerg (cf. Quell 2002).
Beim Fouss vun der Eech entspréngt eng gefaasste Quell (Quell Béik), déi pro Dag ronn 1000 m3 Waasser ausschëtt, dat vun hei aus an den Drénkwaasser-Réservoir um Ditzebierg gepompelt gëtt. Zanter 1947 gehéiert dës Quell, mat der Eech, dem Waassersyndikat DEA. Ufanks der 1980er Joren huet de Syndikat d'Faassung vun der Quell komplett erneiert an eng Schutzzon ronderëm ugeluecht.
Dës Eech gouf 1981 fir d'éischt als bemierkenswäerte Bam gefouert.
Geographesch Koordinaten:
Um Spaweck
Websäit vum Syndicat de distribution d'eau des Ardennes (DEA)
Polis
Eng Pólis (πόλις, Plural: póleis) war den antike griichesche Stadstaat (de.: Stadtstaat, fr.: cité-état). De Géigesaz vun der Polis war den Ethnos, de sougenannte "Stammesstaat".
Duerch d'Kolonisatioun gouf de griichesche Stadtyp an Egypten, un d'Schwaarzt Mier, op Sizilien, an Italien an a Südfrankräich gedroen.
D'Entstoen an de Charakter vun der Polis
Ursprénglech war d'Polis eng befestegt Siidlung, déi méi héich louch, an ënner derem Schutz sech spéitstens am 8. Joerhonnert v. Chr. Siidlunge mat stätteschem awer och präurbanem Charakter entwéckelt hunn Zu Athen gouf d'Wuert Polis nach bis an d'5. Joerhonnert v. Chr. als Synonym fir d'Akropolis benotzt Hannergrond war wuel de Bevëlkerungswuesstum, deen am griichesche Raum zanter dem 8. Joerhonnert agesat hat, och den orientaleschen Afloss däerft eng gewësse Roll gespillt hunn Déi eis geleefeg Bedeitung als "Gemengwiese vun engem Biergerverband" krut de Begrëff eréischt am Verlaf vun der archaiescher Epoch, wéi sech d'Polis zu der Form vu politescher Organisatioun entwéckelt huet, déi sou charakteristesch fir Griicheland an der zweeter Hallschent vum 1. Joerdausend v. Chr. war.
Mat der Grousser griichescher Kolonisatioun (zirka 750 - 550 v. Chr.) huet sech dësen Typus vun der Polis vum griichesche Mammeland iwwer d'Küste vum ganze Mëttelmier an dem Schwaarze Mier verbreet. Dëst huet dozou gefouert, datt sech de Kommunikatiounsraum, an deem d'Griichen hir Erfarungen ausgetosch hunn, erweidert huet, an an hire lokale Communautéite spezifesch Identitéiten entwéckelt hunn. Zugläich goung vun der griichescher Kolonisatioun warscheinlech e staarken Impus aus, sech an der Polis Institutioune fir eng Entscheedung ze treffen a Rechtspfleg ze ginn; méiglecherweis huet d'Entwécklung vun de griichesche Kolonien (gr.: Apoikien) och d'Constitutioun vun de Stied am Mammeland beaflosst. Spéider am hellenisteschen Zäitalter, waren d'Stied, déi den Alexander de Groussen a seng Nofollger, d'Diadochen, gegrënnt hunn, e wichtegt Mëttel an der "Helleniséierung" vum Alen Orient. An hellenistischer, réimescher a spéitantiker Zäit hunn déi meescht Poleis dobäi zwar hir politesch Onofhängegkeet verluer, sinn awer nach laang hallefautonom Gemengwiese bliwwen, a waren d'ekonomesch an administrativ Stäip vun den Diadocheräicher a vum Réimesche Räich.